Fasiter til oppsummeringsspørsmålene

**Kapittel 5 – Realisme og naturalisme 1850–1890**

1. Gi en definisjon avbegrepet *modernitet* på mellom fem og ti setninger.
   * Begrepet *modernitet* er dannet av ordet *moderne* som betyr «noe nytt».
   * *Moderniteten* betegner det moderne samfunnet som vokste frem på 1800-tallet.
   * *Moderniteten* betegner også selve moderniseringsprosessen som ledet til et mer moderne samfunn.
   * *Moderniteten* har røtter i humanistiske ideer fra renessansen og opplysningstiden.
   * *Moderniteten* bygger på idealer som religiøs frihet, demokrati, fornuft, frihet og likhet.
   * *Moderniteten* kan ses som resultat av tre ikke-voldelige revolusjoner: den vitenskapelige, den industrielle og den demokratiske.
   * *Moderniteten* fører til sterkere individualisering, og individualiseringen er med på å føre moderniteten videre.
2. Når er de litterære periodene *poetisk realisme, realisme* og *naturalisme*?
   * **Poetisk realisme: 1850- og 60-tallet**
   * **Realismen: 1975 og utover på 1880-tallet**
   * **Naturalismen: 1880-tallet** (Kan regnes som en sidegren til realismen og går parallelt med den.)
3. Nevn viktige verk og forfattere fra perioden *poetisk realisme*, og definer hva som kjennetegner litteraturen fra denne tiden.
   * **Forfattere og verk:**
     + **Camilla Collett (1813–1895):** Roman: *Amtmandens Døtre* (1854/55).
     + **Bjørnstjerne Bjørnson (1832–1910):** Bondefortellinger: *Synnøve Solbakken* (1857), «Ørneredet» fra *Smaastykker* (1860)
     + **Henrik Ibsen (1928–1906):** Idédrama: *Brand* (1866) og *Peer Gynt* (1866).
   * **Kjennetegn på poetisk realisme:**
     + **Motiv og tema:** Idealer (religion, moral, identitet), kjærlighet, mellommenneskelige forhold, forholdene i overklassen (Collett) og bondestandens tilværelse (Bjørnson).
     + **Fortellemåte:** Allvitende forteller som henvender seg til leseren over hodet på romanfigurene, innslag av brev og dagbøker (Collett), dramatisk fremstilling der handlinger og væremåte forteller indirekte om følelser (Bjørnson).
     + **Språk:** Innskutte bisetninger, kansellispråk (Collett), enklere og mer muntlig språk med *norvagismer* (Bjørnson).
4. Hvem var Georg Brandes?

Georg Brandes (1842–1927) var en dansk litteraturkritiker som hadde mye å si for hvordan nordisk litteratur utviklet seg på slutten av 1800-tallet. Spesielt kjent for formuleringen «At en Literatur i vore Dager lever, viser sig i, at den sætter Problemer under Debat», hentet fra det banebrytende verket *Hovedstrømninger i det 19de Aarhundredes Litteratur* (1872–75). Med dette verket var realismen – litteratur som setter samfunnsproblemer på dagsorden – et faktum.

1. Gi en definisjon på *realismen* på mellom fem og ti setninger.
   * Realismen er både *en epoke/periode* og *en skrivemåte*. Forfatterne fra realismen ønsket å skildre virkeligheten best mulig.
   * Forfatterne fra realismen ønsket å ta opp aktuelle problemer i samfunnet knyttet til sosiale skiller, kirke, ekteskap, skole og forretningsliv.
   * Georg Brandes inspirerte nordiske forfattere til å skrive om samfunnsproblemer slik forfatterne i Europa for øvrig gjorde.
   * Ny skrivestil innebar økt fokus på detaljer, sterke kontraster og ironi.
   * Ny skrivestil innebar tydeligere personkarakteristikker. Personene ble ofte knyttet til en karakteristisk talemåte, det ble brukt mange rekvisitter og indirekte tankegjengivelser.
   * Epikk og dramatikk var typiske sjangre fordi de ga forfatterne plass til å etterligne virkeligheten best.
   * Europa: Epoken kom allerede fra første halvdel av 1800-tallet
   * Norden: Epoken strekker seg fra 1875 og utover mot nærmere 1900-tallet.
2. Hva er de viktigste forskjellene mellom *realismen* og *naturalismen*?

Begge retninger har som mål å lufte problemer i samfunnet, men naturalismen fokuserer på flere tabuemner som fattigdom, sykdom og generell nød. Naturalismen kalles også *determinisme* (forutbestemthet) fordi den ser på hvordan arv og miljø er med på å bestemme individets skjebne. Skrivestilen er objektiv (forfatteren tar ikke stilling fordømmer ikke), og miljøskildringen får stor plass.

1. Hva er sedelighetsdebatten?

Sedelighetsdebatten i 1880-årene var en debatt om samfunnets seksualmoral. Forkjemperne for friere moral pekte på dobbeltmoral, og prostitusjonen var omfattende. Årsaken var både at fattige jenter søkte seg til byene for å tjene penger på den måten og at det var en selvfølge at menn (også gifte) besøkte prostituerte. Hans Jæger og Christian Krohg var viktige deltakere i debatten med sine romaner, for eksempel romanen *Albertine* av Krohg. Også Arne Garborg skrev romaner knyttet til debatten, og Amalie Skram skrev kritisk om dobbeltmoralistiske ekteskap.

1. Hvem skrev hva? Lag en tabell der du plasserer i riktig periode de forfatterne og verkene du er blitt presentert for i dette kapittelet.

|  |  |  |  |  |  |  |
| --- | --- | --- | --- | --- | --- | --- |
| **Realisme** |  |  | **Naturalisme** |  |  |  |
| **Ibsen** | **Bjørnson** | **Kielland** | **Garborg** | **Skram** | **Jæger** | **Krohg** |
| *Et Dukkehjem* (1879) | *En Fallitt* (1875) | *Novelletter* (1879) |  |  |  |  |
| *Gengangere* (1881) | *Redaktøren* (1875) | *Garman & Worse* (1880) |  |  |  |  |
| *En Folkefiende* (1882) | *En Handske* (1883) | *Skipper Worse* (1882) |  |  |  |  |
| *Vildanden* (1884) | *Over Ævne I* (1883) | *«Karen»* (novelle, 1882) |  |  |  |  |
|  |  | *Gift* (1883) |  |  |  |  |
|  |  |  | Romaner tilknyttet sedelighets-debatten  (*Mandfolk* (1886) og *Trætte Mænd* (1891)) | *Constance Ring* (1885) | Romaner tilknyttet sedelighets-debatten  (*Fra Kristiania-Bohemen* (1885) og *Syk Kjærlihed* (1893)) | *Albertine* (1886) |
|  |  |  | *Fred* (1892) | «Karens jul» (novelle, 1885) |  |  |
|  |  |  |  | *Hellemyrsfolket 1–4* (1887–1898) |  |  |